**Referat Styremøte Kristiansand løpeklubb**

16. august 2021 kl 20:00

**Sted**

Søm

**Til stede**

* Finn Kollstad
* Morten Aggvin
* Caroline Krogh Andersen
* Linda G. Opheim

**Meldt avbud:**

Kristian Tjørnhom

**Referent:** Linda G. Opheim

1. **Godkjenning og gjennomgang av referat fra forrige møte**
* Referat godkjent.
* Årsmøteprotokollen kom i retur fra Brønnøysund, Finn må fikse og sende på nytt.
* Valgkomite ble diskutert og noen navn foreslått. Linda tar på seg å kontakte disse for å høre om de er villige til å ta på seg jobben.
* Siste styremøtet før jul flyttes til torsdag 09. desember klokka 20.00 hos Morten
* Stadionmila anser vi som vellykket.
* Tidtakersystemet vi testet under Stadionmila var bra rent teknisk, men knotete software. Det er mulig å koble Webscorer opp mot boksene som teller rundene. Spørsmålet er derfor om dette kan være et bedre valg en Mylaps. Webscorer vil være langt rimeligere. Morten tar kontakt med Lillesand IL som har kjøpt inn Webscorer, og hører med dem om erfaringer.
* Regnskapet jobber Morten fortsatt med å finne løsninger på.
* LOS-løpet hadde få påmeldte, men de klarte å skape engasjement rundt barneløpet på torget. Knut/KIF ønsker å arrangere dette løpet videre, og vil gjerne ha med Løpeklubben. Vi ønsker ikke å ta på oss flere arrangementer, men kan eventuelt stille opp på konkrete oppgaver/henvendelser.
* Fløymila, Finn kontakter Yngve Martinsen for å avklare hjelp med tidtaking.
* Rosa Sløyfe, 10 oktober. Vi trenger ca 20 personer for å kunne gjennomføre dette. (Dette planlegges mer konkret på neste styremøte.
1. **Få klubben tilbake til normalen**

Medlemsmøte 16. september klokka 20.00, Håndverkeren. Caroline booker, Linda assisterer. Bruke anledningen til å tydeliggjøre at vi nå ønsker alle medlemmer tilbake på trening. Fast oppmøte på Stadion, men øktene gjennomføres på ulike steder. Selve intervallene begynner 18.20, så det vil være mulig å møte direkte. På Stadion finnes det også muligheter for å kunne bruke garderobene.

1. **Sommerløpet**

Arrangementet er godkjent. Barneløpet: 500 barn + 300 foresatte, Skandia energi er hovedsponsor. Nytt arrangement klokka 13.00 5 km og 10 km, inntil 800 fordelt på 4 kohorter. 600 på 10 km og 200 på 5 km. Det er fult på 5 og 10 km. Det er kontrollmålt en ny 5 km løype. Start/mål er på øvre torv. Vi har større muligheter til økonomisk støtte ved å arrangere enn ved å avlyse, og kan få støtte på grunn av konkrete tilpasninger pga korona-tiltak. Morten har oversikt over de frivillige. Han og Finn setter seg sammen denne uka og passer på at vi har nok folk på de ulike stedene. På 10 km vurderer vi å legge løypa utenfor deler av Markens av smittevernhensyn. Dette avgjøres av Joakim i samarbeid med Finn.

1. **Løypemålere**

Vi har nå to sertifiserte løypemålere i klubben. Finn Kollstad og Preben Rugholm. I tillegg ble Tellef Dønnestad og Håkon Skjolden utenfor klubben sertifisert.